तंजानिया के पूर्व राष्ट्रपति जकाया म्रिसो किकाविते के नेतृत्व में 6 सदस्यीय प्रतिनिधि मंडल ने चिकित्सा एवं स्वास्थ्य मंत्री कालीचरण सराफ से भेंट कर प्रदेश में संचालित विभिन्न कल्याणकारी स्वास्थ्य कार्यक्रमों व योजनाओं की जानकारी ली. उन्होंने मातृ मृत्यु दर एवं शिशु मृत्यु दर में सुधार के लिए किए जा रहे प्रयासों की तारीफ की और कहा कि इन्हें तंजानिया में भी लागू किया जाएगा. उन्होंने प्रतिनिधिमंडल को शिशुओं के लिए स्पेशल न्यूबोर्न केयर यूनिट, निःशुल्क एम्बूलेंस व्यवस्था, चिरायु नन्ही जान-हमारी शान, समुदाय आधारित कुपोषण कार्यक्रम, टीकारण हेतु मिशन इंद्रधनुष कार्यक्रम, कुशल मंगल कार्यक्रम, दक्षता कार्यक्रम, आशा सहयोगिनी के भुगतान हेतु आनलाइन आशा साफ्टवेयर, ई-उपकरण, ई-साधन, आशा-एएनएम से वीडियो कांफ्रेंसिंग के जरिये सीधा संवाद, प्रेग्नेंसी एंड चाइल्ड ट्रेकिंग सिस्टम साफ्टवेयर, भामाशाह स्वास्थ्य बीमा योजना, मुख्यमंत्री निःशुल्क दवा योजना सहित विभिन्न स्वास्थ्य कार्यक्रमों की विस्तार से जानकारी प्रदान की.